Μανώλης Μπεντενιώτης

Ο Εμμανουήλ (Μανώλης) Μπεντενιώτης (2 Ιανουαρίου 1944) είναι Έλληνας πολιτικός που διετέλεσε βουλευτής Α΄ Πειραιά και Νήσων με το ΠΑΣΟΚ και υφυπουργός στα υπουργεία Εθνικής Άμυνας και Εθνικής Οικονομίας.

Βιογραφικά στοιχεία
Γεννήθηκε το 1944 στην Τροιζήνα. Σπούδασε νομικά στο Αριστοτέλειο Πανεπιστήμιο Θεσσαλονίκης και πολιτικές επιστήμες και δημόσια διοίκηση στο Πάντειο Πανεπιστήμιο, όπου αναγορεύθηκε διδάκτορας πολιτικών επιστημών.Κράτος και κυβερνήσεις της Μεταπολίτευσης 1974-2011, Δημήτριος Γ. Σιούφας, Αθήνα 2012, ISBN 978-960-93-3752-6 Είναι δικηγόρος παρ' Αρείω Πάγω και επί σειρά ετών υπήρξε δημοσιογράφος στον περιοδικό Τύπο. Τη δεκαετία του 1960 ήταν μέλος της Ελληνικής Δημοκρατικής Νεολαίας (ΕΔΗΝ) και το 1974 ιδρυτικό μέλος του ΠΑΣΟΚ.

Διετέλεσε, μεταξύ άλλων, υποδιοικητής του ΙΚΑ (1981 - 1982), καθηγητής πολιτικών επιστημών στη Σχολή Ικάρων της Πολεμικής Αεροπορίας (1985 - 1988) και πρόεδρος του διοικητικού συμβουλίου του ΕΟΜΜΕΧ (1987 - 1988).mpenteniotis.gr, βιογραφικό

Το 1982 ο Μανώλης Μπεντενιώτης αντικατέστησε στη Βουλή τον Γιάννη Παπασπύρου που εκλέχθηκε δήμαρχος Πειραιά. Επανεκλέχθηκε βουλευτής Α΄ Πειραιά με το ΠΑΣΟΚ το 1990, 1993, 1996, 2000 και 2009.Κράτος και κυβερνήσεις της Μεταπολίτευσης 1974-2011, Δημήτριος Γ. Σιούφας, Αθήνα 2012, ISBN 978-960-93-3752-6

Διετέλεσε υφυπουργός Εθνικής Άμυνας από τον Οκτώβριο του 1993 έως τον Ιανουάριο του 1996, και υφυπουργός Εθνικής Οικονομίας από τον Ιανουάριο ως τον Σεπτέμβριο του 1996.Κράτος και κυβερνήσεις της Μεταπολίτευσης 1974-2011, Δημήτριος Γ. Σιούφας, Αθήνα 2012, ISBN 978-960-93-3752-6

Πηγές

Κατηγορία:Βουλευτές Α΄ Πειραιά
Κατηγορία:Έλληνες υφυπουργοί Εθνικής Άμυνας
Κατηγορία:Έλληνες υφυπουργοί Εθνικής Οικονομίας
Κατηγορία:Βουλευτές εκλεγμένοι με το ΠΑΣΟΚ